
H O T Ă R Î R E


privind instituirea Comisiei speciale pentru optimizarea cadrului legislativ de reglementare a activităţii de întreprinzător



În scopul definitivării şi asigurării continuităţii procesului de optimizare a cadrului juridic de reglementare a activităţii de întreprinzător în conformitate cu mecanismul stabilit prin Legea nr.235-XVI din 20 iulie 2006 cu privire la principiile de bază de reglementare a activităţii de întreprinzător,


Parlamentul adoptă prezenta hotărîre.


Art.1. – În temeiul art.66 lit.n) din Constituţia Republicii Moldova şi al art.32 din Regulamentul Parlamentului, se constituie Comisia specială pentru optimizarea cadrului legislativ de reglementare a activităţii de întreprinzător în următoarea componenţă:






  Preşedinte

LUPU Marian 



-
Preşedintele Parlamentului






Vicepreşedinţi:

BONDARCIUC Nicolae 

-
preşedintele Comisiei pentru politică 

                                                                      economică, buget şi finanţe 

ŢURCAN Vladimir


-
preşedintele Comisiei juridice, pentru 

numiri şi imunităţi  






   Secretar

	POPA Gheorghe
	-
	vicepreşedinte al Comisiei pentru politică economică, buget şi finanţe







Membri:

	AFONIN Alim
	
	vicepreşedinte al Comisiei pentru administraţia publică, ecologie 

şi dezvoltarea teritoriului

	
	
	

	Banari Ivan
	-
	membru al Comisiei pentru politică externă şi integrare europeană 

	
	
	

	FILAT Vladimir
	-
	vicepreşedinte al Comisiei pentru securitatea naţională, apărare şi ordinea publică 

	
	
	

	GUŢU Ion
	-
	membru al Comisiei pentru politică economică, buget şi finanţe

	
	
	

	PASECINIC Arcadi
	-
	membru al Comisiei pentru cultură, ştiinţă, învăţămînt, tineret, sport şi mijloace 

de informare în masă 

	
	
	

	PLEŞCA Ion
	-
	vicepreşedinte al Comisiei juridice, pentru 

numiri şi imunităţi

	
	
	

	RĂDUCAN Marcel
	-
	membru al Comisiei pentru agricultură 

şi industria alimentară 

	
	
	

	SUSARENCO Gheorghe
	-
	membru al Comisiei juridice, pentru numiri şi imunităţi

	
	
	

	TODOROGLO Dmitri
	-
	vicepreşedintele Comisiei pentru agricultură 

şi industria alimentară 

	
	
	

	URSUL Ala

	-
	membru al Comisiei pentru protecţie socială, sănătate şi familie  

	
	
	

	VITIUC Vladimir
	-
	membru al Comisiei pentru politică economică, buget şi finanţe

	
	
	

	ZAGORODNÎI Anatolie
	-
	membru al Comisiei juridice, pentru numiri şi imunităţi.



Art.2. – Comisia specială:


a) va examina rapoartele şi propunerile de modificare a actelor legislative în domeniul reglementării activităţii de întreprinzător, prezentate de Comisia de stat pentru reglementarea activităţii de întreprinzător şi de autorităţile administraţiei publice, abilitate cu funcţii de reglementare a activităţii de întreprinzător în condiţiile Legii nr.235-XVI din 20 iulie 2006 cu privire la principiile de bază de reglementare a activităţii de întreprinzător;


b) va întocmi, de comun acord cu Comisia de stat pentru reglementarea activităţii de întreprinzător, lista actelor legislative ce urmează a fi abrogate şi  lista actelor legislative ce urmează a fi modificate şi va stabili termenele şi  responsabilii pentru elaborarea proiectelor de acte legislative respective în scopul  modificării şi completării Programului legislativ pentru anii 2005-2009, aprobat prin Hotărîrea Parlamentului nr.300-XVI din 24 noiembrie 2005;


c) va examina, de comun acord cu comisiile permanente sesizate în fond, legislaţia cu privire la reglementarea activităţii de întreprinzător în scopul aprecierii gradului de corespundere a acesteia principiilor stabilite în Legea      nr.235-XVI din 20 iulie 2006 cu privire la principiile de bază de reglementare a activităţii de întreprinzător şi va întocmi rapoartele respective ce vor fi prezentate Parlamentului în cazul examinării proiectelor de legi vizate.


Art.3. – Comisia specială va putea elabora, după caz, proiecte de acte legislative pentru modificarea şi completarea legislaţiei cu privire la activitatea de întreprinzător.


Art.4. – În scopul exercitării controlului parlamentar asupra executării Legii nr.235-XVI din 20 iulie 2006 cu privire la principiile de bază de reglementare a activităţii de întreprinzător, Comisia specială va efectua audieri ale Comisiei de stat pentru reglementarea activităţii de întreprinzător şi, după caz, ale autorităţilor administraţiei publice, abilitate cu funcţii de reglementare a activităţii de întreprinzător.


Art.5. – În activitatea sa, Comisia specială va fi asistată de proiectul Băncii Mondiale „Ameliorarea competitivităţii”, de experţi independenţi şi de Consiliul Consultativ în Afaceri, constituit din organizaţii de specialitate din sectorul asociativ în condiţiile Concepţiei privind cooperarea dintre Parlament şi societatea civilă, aprobate prin Hotărîrea Parlamentului nr.373-XVI din 29 decembrie 2005.


Art.6. – Comisia specială îşi va încheia activitatea odată cu finalizarea procesului de optimizare a cadrului juridic de reglementare a activităţii de întreprinzător potrivit prevederilor art.20 şi 21 din Legea nr.235-XVI din 20 iulie 2006 cu privire la principiile de bază de reglementare a activităţii de întreprinzător.


Art.7. – Prezenta hotărîre intră în vigoare la data adoptării.

PREŞEDINTELE  PARLAMENTULUI

MARIAN  LUPU

Chişinău, 22 martie 2007.

Nr.68-XVI.

